
Taluksemburgit 


Si Wikipedia, tasanayt tilellit. 

Tutlayt taluksemburgit d nettat ay d tutlayt tayelnawt n Luxembourg seg wass n 24 Fur'ar' 1984, yernu 
ttmeslayen-tt di tmiwa merr'a n tmurt-agi tamectuht am wakken ay tt-ttmeslayen di tmiwa n Fransa akk d 
Biljik ay iqerben yer Luxembourg. 

Taluksemburgit tefruri-d si tutlayt tajirmanit di lqern wis 4 n Sidna Aisa (germanique, d tutlayt taqburt n 
Lalman i seg ay d-tefruri ula d talmanit), tutlayt n Luxembourg tuyal isker ay temgerrad (temxallaf) yef 
tutlayt-nni tajaddiwt ay tt-id-yefkan, alammi ay tuyal ass-a, at as n Walmaniyen ur fessus ara fell-asen ad tt- 
fehmen ma yella slan-as. Win yettmeslayen talmanit yezmer ad yesqel awal-a ney awal-adi, ney yezmer ad 
yefhem amek tebna kra n tefyirt (phrase) s tluksemburgit -akken ay yezmer Walmani n kra n tama "ad 
yefhem" tantala (dialecte) talmanit n kra n tama nniden- d acu kan, tikwal win yettmeslayen talmanit tikwal 
iwehhel-d d kra n wawalen akk d tefyirin ur nelli d tijirmaniyin yernu sseqdacen-tent di tluksemburgit, dya 
d anect-nni ay sen-yesse£raqen ad fehmen tutlayt-a akken ilaq lhal, ala kan ma lemden-tt si swadda. 

Achal ay tt-yettmeslayen 


Di Luxembourg, tutlayt-a d nettat ay ttmeslayen qrib akk imezdayen n tmurt, dya tes£a din azal n 290.000 n 
yemsiwlen (locuteurs). D acu kan, llan diy di Luxembourg wazal n 110.000 n yiberr'aniyen ay izedyen 
yernu qeddcen di tmurt-a yernu yal ass keccmen-d wazal n 65.000 n yemdanen nniden si Fr'ansa akk d 
Biljik akken ad qedcen di Luxembourg yernu tuget meqqren deg-sen ur ttmeslayen taluksemburgit, ur tt- 
fehhmen, d acu kan, anabad n Luxembourg yesselmad tutlayt-a ama i yimeqqranen ay izedyen di tmurt-a 
ney i warraw n wigi asmi ara kecmen s ayerbaz ayelnaw. Di Fr'ansa, anda ay ttmeslayen taluksemburgit di 
tmiwa n Thionville akk d Diddenuewen, di Lorraine, xas ma yella ulac addun (recensement) yef wachal ay 
tt-yettmeslayen ad ilin wazal n 30 ney n 40.000 n yemdanen ay tt-yesseqdacen di tmiwa-ya. Ma di Biljik, 
anda ay ttmeslayen taluksemburgit di tama n Arlon ney Areler Land, ad ilin wazal n 25.000 n yemdanen ay 
tt-yessnen. 

Tagnit n tluksemburgit deg yisucjaf (leqwanin) 


Di Luxembourg, xas ma yella taluksemburgit tes£a amkan n tutlayt tayelnawt, anabad n Luxembourg d 
tafr'ensist kan ay yesseqdac di tira n yisudaf (leqwanin), d acu kan, anect-a ur d as-yekkis ara i 
tluksemburgit ad tettuseqdac deg yinurar merr'a yerzan tadbelt (administration) akk d teydemt (justice), 







yernu iqeddacen ay iqeddcen deg yinurar-agi tewwi-d fell-asen merr'a ad issinen ad yren u ad arun u ad 
mmeslayen taluksemburgit. Ma di Biljik, yessebded-d Useqqamu n Tmetti Tafr'ensiswalt n Biljik (Conseil 
de la Communaute Francophone) yiwen n usaduf di 1990 i lmend n wehraz akk d wesnerni n tudayin 
tiziyanin (regionales), dya seg yimir-n ay d-sbedden Aseqqamu n Tudayin Tiziyanin akken ad d-yelhu d 
wuguren merr'a yeqqnen yer tudayin-a, yernu taluksemburgit d yiwet si tudayin i yes d-yelha useqqamu- 
yagi. Ma di Fr'ansa, ulac akk d acu n uZayer (statut) ay tes£a tutlayt taluksemburgit. 

Asselmed-ines 


Di Luxembourg, d taluksemburgit ay d tutlayt n usselmed deg yelmaten n yigerdan (jardins denfants), ma 
deg uyerbaz amenzu, xas ma yella ahric meqqren seg uselmed yettili-d s talmanit, t t .ilint. diy kra n tnegwa 
(matieres) ay sselmanden s tluksemburgit. Di tesnawit (lycee), ihebbes welmad n tluksemburgit yernu 
tutlayt-a tettuseqdac kan di kra n temsirin tisensanin (cours pratiques). Ma di tesdawit, taluksemburgit ur 
tettuselmad, ur tettuseqdac d tutlayt n usselmed, ala kan deg wannanen (stages) n wid ara yuyalen d 
iselmaden deg yelmaten n yigerdan ney deg yiyerbazen imenza ney diy wid yeqqaren yef tsekla 
taluksemburgit. Yuy lhal, taluksemburgit sselmaden-tt diy i yimeqqranen, ama i yiqeddacen iberr'aniyen 
akk d i yiminigen ney i yiqeddacen iluskemburgiyen ay ixussen di tutlayt-a. Di tmurt n Biljik, tutlayt 
tamensabt n usselmed d tafr'ensist, d acu kan, atas seg wid yettmeslayen taluksemburgit di tmurt-a a 
yessuturen ad tekcem tutlayt-nsen s ayerbaz, yernu deg yiwen n welma n yigerdan n tama-ya, atni a 
ttasraden yiwen n wahil (programme) n usselmed s tutlayt taluksemburgit. Atas n yimeqqranen ibiljikiyen 
ara yettnadin diy ad lemden taluksemburgit, ladya wid ara iqeddcen di Luxembourg, d acu kan, asselmed- 
nsen yettemlili-d uguren imi tikwal d iselmaden ay d-ilehhun yid-sen d wid ur nezwir ara atas di 
tluksemburgit. Ma di Fr'ansa, tutlayt taluksemburgit qrib tyab akk seg wahilen n usselmed n tmiwa i deg ay 
tt-ttmeslayen. Tutlayt-a sselmaden-tt kan deg yiwen n uyerbaz alemmas yernu s tin kan n tarmit 
(experimentalement), yernu imdebbren n yiyerbazen n tmiwa-ya fkan ugar n wazal i uselmed n talmanit. D 
acu kan, simmal ara ttnernin yimeqqranen ara ilemmden taluksemburgit ula di Fr'ansa, imi atas deg wigi d 
wid diy ay ixeddmen di Luxembourg (azal n 31.000 n yemdanen di 1997). 

Taluksemburgit deg yimediaten* 


(*)medias 

Di Luxembourg, tella yiwet n terga tayelnawt, RTL Letzebuerg, tettmeslay ala kan s tluksemburgit, tesskan- 
d ahilen yemgerraden (ir'upur'tajen, tisgilin, isallen, atg.) yernu tessa tasyent (ddur') s wazal-is deg 
wesnerni n tutlayt taluksemburgit ama di tmurt-a, ama berr'a i tlisa, imi ay nezmer ad naf tagra-yagi ula deg 
ugensa (satellite). Llant diy tregwa n rr'adyu ay yettmeslayen s kra ara yekk wass s tluksemburgit. Xas ma 
yella amur meqqren seg yeymisen s talmanit ay d-iteffey yernu ulac iymisen n tluksemburgit ay d-iteffyen 
yal ass ney yal ddur't, iymisen n tutlayt talmanit akk d tefr'ensist sseddayen-d imagraden s tluksemburgit. D 
acu kan, llant diy kra n tesyunin ay d-iteffyen ala kan s tluksemburgit yernu sya yer da ad d-yeffey diy 
wedlis amaynut s tutlayt-a. 

Taluksemburgit d tutlayt mectuhen s watas ger n tudayin ay s-d-yezzin, d acu kan, tessawed ad d-tekkes 
amkan-is di tdamsa (economie) imi ass-a, atas n yiberr'aniyen ara tt-ilemmden, yernu attan a tnegger' 
abrid-is cwit, cwit akken ula d nettat ad tuyal d tutlayt n yedles, am tudayin nniden. 

Tamselyut 


■ imedyazen (http://imedyazenl.tripod.com/id68.html) Syur Omar MOUFFOK 


Yettwakkes-d seg "https://kab.wikipedia.Org/w/index.php?title=Taluksemburgit&oldid=87338 







Asebter-a yettwabeddel i tikkelt taneggarut ass n 4 Ctember 2019 yef 17:27. 

Adris-a atari ddaw n Creative Commons Attribution-ShareAlike License; yezmer ad ilint tewtilin-nniden. Wali-tent da 
irman n useqdec iwakken ad tafed ugar n yisallen. 



